บาทเปิด 31.26 บาทต่อดอลลาร์ แข็งค่าต่อเนื่อง
เงินบาทเปิดตลาด 31.26 บาทต่อดอลลาร์ แข็งค่าต่อเนื่อง รับเม็ดเงินไหลเข้าตลาดพันธบัตร มองกรอบวันนี้ 31.20-31.30
16 ก.พ. 2561

เงินบาทเปิดตลาด 31.26 บาทต่อดอลลาร์ แข็งค่าต่อเนื่อง รับเม็ดเงินไหลเข้าตลาดพันธบัตร มองกรอบวันนี้ 31.20-31.30 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.26 บาท/ดอลลาร์ แข็งค่าต่อเนื่องจากปิดตลาดเย็นวานนี้ที่ระดับ 31.31 บาท/ดอลลาร์ เคลื่อนไหวในทิศทางเดียวกับภูมิภาค โดยเงินบาททำนิวโลว์ในรอบ 51 เดือนอีกครั้ง เนื่องจากมีเงินทุนต่างประเทศไหลกลับเข้ามาลงทุนในตลาดพันธบัตร หลังมีแรงเทขายทำกำไรเมื่อสัปดาห์ก่อน"เช้านี้บาทแข็งค่าต่อเนื่องตามภูมิภาค ทำนิวโลว์ในรอบ 51 เดือน เนื่องจากมี flow ใหลกลับเข้ามาในตลาด bond" นักบริหารเงิน กล่าวนักบริหารเงิน คาดวันนี้เงินบาทจะเคลื่อนไหวในกรอบ 31.20-31.30 บาท/ดอลลาร์"บาทยังมีแนวโน้มแข็งค่าต่อเนื่อง แต่วันนี้ไม่น่าจะหลุดแนวรับ" นักบริหารเงิน กล่าว